Johannes Dei gratia Prime Lugdunensis Ecclesie humilis sacerdos, venerabili fratri et amico karissimo Willelmo Cisterciensi Abbati et A. Archidiacono Diuionensi, in uero salutem. Dilecti filii nostri Prior et Canonici sancti Stephani Diuionensis nobis proposuerunt se nuper a possessione Capelle Vicecomitis et Ecclesie Leprosorum Diuionensium fuisse derectos. Unde discretioni uestre mandamus quatenus rei ueritatem diligenter inquiratis et si uobis constiterit prefatos Canonicos predictarum Ecclesiarum administrationem et possessionem habuisse, in tali eos possessione in qua antea fuerant, restitui faciatis. Causa uero proprietatis usque ad aduentum Abbatis ipsorum differatur, et si ipsi contumaces extiterint, eos per censuram ecclesiasticam coercere non differatis.